CELEX: 32015R1094
Language: ro
Date: 2015-05-05 00:00:00
Title: Regulamentul delegat (UE) 2015/1094 al Comisiei din 5 mai 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a dulapurilor frigorifice de depozitare profesionale (Text cu relevanță pentru SEE)

8.7.2015   
            
            
               RO
            
            
               Jurnalul Oficial al Uniunii Europene
            
            
               L 177/2
            
         REGULAMENTUL DELEGAT (UE) 2015/1094 AL COMISIEI
   din 5 mai 2015
   de completare a Directivei 2010/30/UE a Parlamentului European și a Consiliului în ceea ce privește etichetarea energetică a dulapurilor frigorifice de depozitare profesionale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact energetic (1), în special articolul 10,
   întrucât:
   
               (1)
            
            
               Directiva 2010/30/UE prevede adoptarea de către Comisie a unor acte delegate privind etichetarea produselor cu impact energetic care au un potențial semnificativ de economisire a energiei și care prezintă niveluri de performanță foarte diferite pentru funcții echivalente.
            
         
               (2)
            
            
               Energia consumată de dulapurile frigorifice de depozitare profesionale reprezintă o parte semnificativă din totalul cererii de energie electrică în Uniune, iar dulapurile frigorifice de depozitare profesionale cu funcții echivalente au niveluri de eficiență energetică foarte diferite. Posibilitățile de reducere a consumului de energie al acestora sunt semnificative. În consecință, dulapurile frigorifice de depozitare profesionale ar trebui să facă obiectul cerințelor de etichetare energetică.
            
         
               (3)
            
            
               Trebuie prevăzute dispoziții armonizate privind etichetarea și informațiile standard despre produse referitoare la eficiența energetică a dulapurilor frigorifice de depozitare profesionale, pentru ca producătorii să fie stimulați să îmbunătățească eficiența energetică a acestor produse, iar utilizatorii finali să fie încurajați să cumpere produse eficiente din punct de vedere energetic pentru a contribui la funcționarea pieței interne.
            
         
               (4)
            
            
               Se preconizează că, în comparație cu scenariul statu-quo, efectul combinat al prezentului regulament și al Regulamentului (UE) 2015/1095 al Comisiei (2) va duce la economii anuale de energie estimate la aproximativ 1,8 TWh în 2020 și 4,1 TWh în 2030, ceea ce corespunde unor emisii de aproximativ 0,7 și, respectiv, 1,4 milioane de tone de echivalent CO2.
            
         
               (5)
            
            
               Informațiile care figurează pe etichetă ar trebui obținute prin proceduri de măsurare fiabile, exacte și reproductibile, bazate pe metodele de măsurare de ultimă generație recunoscute, inclusiv, dacă există, standardele armonizate adoptate de organismele europene de standardizare, potrivit listei din anexa I la Regulamentul (UE) nr. 1025/2012 al Parlamentului European și al Consiliului (3).
            
         
               (6)
            
            
               Prezentul regulament ar trebui să specifice un conținut uniform și un design uniform al etichetei pentru dulapurile frigorifice de depozitare profesionale.
            
         
               (7)
            
            
               În plus, prezentul regulament ar trebui să specifice cerințe privind fișa produsului și documentația tehnică a dulapurilor frigorifice de depozitare profesionale.
            
         
               (8)
            
            
               De asemenea, prezentul regulament ar trebui să specifice cerințe privind informațiile care trebuie furnizate în cazul oricărei forme de vânzare la distanță a dulapurilor frigorifice de depozitare profesionale și în orice reclame și materiale tehnice promoționale referitoare la aceste produse.
            
         
               (9)
            
            
               Este oportun să se prevadă revizuirea dispozițiilor prezentului regulament ținând seama de progresele tehnologice,
            
         ADOPTĂ PREZENTUL REGULAMENT:
   Articolul 1
   Obiect și domeniu de aplicare
   (1)   Prezentul regulament stabilește cerințe privind etichetarea dulapurilor frigorifice de depozitare profesionale și furnizarea de informații suplimentare despre aceste produse.
   (2)   Prezentul regulament se aplică dulapurilor frigorifice de depozitare profesionale alimentate de la rețeaua de energie electrică, inclusiv celor vândute pentru refrigerarea produselor alimentare și a hranei pentru animale.
   (3)   Prezentul regulament nu se aplică următoarelor produse:
   
               (a)
            
            
               dulapurilor frigorifice de depozitare profesionale care sunt alimentate în principal de la alte surse de energie decât energia electrică;
            
         
               (b)
            
            
               dulapurilor frigorifice de depozitare profesionale care funcționează cu o unitate de condensare la distanță;
            
         
               (c)
            
            
               dulapurilor deschise, în cazul în care deschiderea este o cerință fundamentală pentru funcțiile primare ale acestora;
            
         
               (d)
            
            
               dulapurilor concepute în mod special pentru prelucrarea produselor alimentare, în cazul cărora simpla prezență a unui compartiment, cu un volum net echivalent cu mai puțin de 20 % din volumul total net al dulapului și conceput în mod special pentru prelucrarea produselor alimentare, nu este suficientă pentru exceptare;
            
         
               (e)
            
            
               dulapurilor special concepute numai în scopul decongelării într-un mod controlat a produselor alimentare congelate, în cazul cărora simpla prezență a unui compartiment conceput în mod special în scopul decongelării într-un mod controlat a produselor alimentare congelate nu este suficientă pentru exceptare;
            
         
               (f)
            
            
               salatierelor cu dulap frigorific;
            
         
               (g)
            
            
               tejghelelor frigorifice și altor forme similare de dulapuri frigorifice destinate în primul rând expunerii și comercializării de produse alimentare în plus față de refrigerare și de depozitare;
            
         
               (h)
            
            
               dulapurilor frigorifice care nu utilizează un ciclu de refrigerare bazat pe compresia vaporilor;
            
         
               (i)
            
            
               dulapurilor frigorifice de depozitare profesionale fabricate la comandă, în exemplar unic, conform specificațiilor individuale ale clientului, care nu sunt echivalente cu alte dulapuri frigorifice de depozitare profesionale, astfel cum sunt descrise în definiția 9 din anexa I;
            
         
               (j)
            
            
               combinelor frigorifice;
            
         
               (k)
            
            
               dulapurilor frigorifice cu răcire statică;
            
         
               (l)
            
            
               dulapurilor frigorifice încastrate;
            
         
               (m)
            
            
               dulapurilor frigorifice de tip roll-in și de tip pass-through;
            
         
               (n)
            
            
               congelatoarelor tip ladă.
            
         Articolul 2
   Definiții
   În scopul prezentului regulament, se aplică următoarele definiții:
   
               (a)
            
            
               „dulap frigorific de depozitare profesional” înseamnă un aparat frigorific izolat în care sunt integrate unul sau mai multe compartimente accesibile prin intermediul uneia sau mai multor uși sau prin intermediul unuia sau mai multor sertare, care poate menține permanent temperatura produselor alimentare în cadrul limitelor prevăzute, la o temperatura de funcționare în regim de refrigerare sau de congelare, utilizând un ciclu de refrigerare bazat pe compresia vaporilor, destinat depozitării produselor alimentare în medii care nu sunt de uz casnic, dar nu pentru expunere sau pentru a fi accesate de cumpărători;
            
         
               (b)
            
            
               „produse alimentare” înseamnă alimente, ingrediente, băuturi, inclusiv vin și alte produse destinate în principal consumului, care necesită refrigerare la temperaturi specifice;
            
         
               (c)
            
            
               „dulap frigorific încastrat” înseamnă un aparat frigorific izolat și fixat destinat instalării într-un dulap, într-o nișă special prevăzută în perete sau în alt loc similar, care necesită finisare de mobilier;
            
         
               (d)
            
            
               „dulap frigorific de tip roll-in” înseamnă un dulap frigorific de depozitare profesional care conține un compartiment unic care permite introducerea unor suporturi pe roți pentru produse;
            
         
               (e)
            
            
               „dulap frigorific de tip pass-through” înseamnă un dulap frigorific de depozitare profesional accesibil din ambele părți;
            
         
               (f)
            
            
               „dulap frigorific cu răcire statică” înseamnă un dulap frigorific de depozitare profesional fără circulație internă forțată a aerului, special proiectat pentru depozitarea produselor alimentare sensibile la temperatură sau pentru a evita uscarea produselor alimentare depozitate fără ambalaj etanș, în cazul căruia prezența unui compartiment unic cu răcire statică în cadrul dulapului frigorific nu este suficientă pentru a desemna dulapul respectiv drept dulap frigorific cu răcire statică;
            
         
               (g)
            
            
               „dulap frigorific deschis” înseamnă un dulap frigorific de depozitare profesional al cărui compartiment frigorific poate fi accesat din exterior fără a deschide o ușă sau un sertar, în cazul căruia simpla prezență a unui compartiment care poate fi accesat din exterior fără deschiderea unei uși sau a unui sertar, cu un volum net echivalent cu mai puțin de 20 % din volumul total al dulapului frigorific de depozitare profesional, nu este suficientă pentru a desemna dulapul respectiv drept dulap frigorific deschis;
            
         
               (h)
            
            
               „salatieră cu dulap frigorific” înseamnă un dulap frigorific de depozitare profesional cu una sau mai multe uși sau fețe de sertar în plan vertical care are compartimente prevăzute pe suprafața superioară în care pot fi introduse recipiente de depozitare temporară pentru depozitarea unor produse alimentare care să poată fi ușor accesibile, cum ar fi ingredientele pentru pizza sau salate, dar fără a se limita la aceste ingrediente;
            
         
               (i)
            
            
               „dulap frigorific combinat” înseamnă un dulap frigorific de depozitare profesional care include două sau mai multe compartimente cu temperaturi diferite pentru refrigerarea și depozitarea produselor alimentare;
            
         
               (j)
            
            
               „combină frigorifică” înseamnă un tip de dulap frigorific combinat care include cel puțin un compartiment destinat exclusiv funcționării la o temperatură în regim de refrigerare și un compartiment destinat exclusiv funcționării la o temperatură în regim de congelare;
            
         
               (k)
            
            
               „congelator tip ladă” înseamnă un congelator pentru produse alimentare la care accesul la compartiment(e) se face prin deschiderea unui capac sau care are atât compartimente cu capac, cât și compartimente dispuse vertical, dar în cazul căruia volumul brut al compartimentului (compartimentelor) cu capac depășește 75 % din volumul total brut al aparatului.
            
         Articolul 3
   Responsabilitățile furnizorilor și calendar
   (1)   De la 1 iulie 2016, furnizorii care introduc pe piață sau pun în funcțiune dulapuri frigorifice de depozitare profesionale se asigură că sunt îndeplinite următoarele cerințe:
   
               (a)
            
            
               pentru fiecare dulap frigorific de depozitare profesional este furnizată o etichetă tipărită care are formatul și conținutul prevăzute în anexa III;
            
         
               (b)
            
            
               pentru fiecare dulap frigorific de depozitare profesional este pusă la dispoziția distribuitorilor o etichetă electronică care are formatul și conținutul prevăzute în anexa III;
            
         
               (c)
            
            
               este pusă la dispoziție o fișă a produsului, astfel cum este stabilită în anexa IV;
            
         
               (d)
            
            
               pentru fiecare dulap frigorific de depozitare profesional este pusă la dispoziția distribuitorilor o fișă electronică a produsului, astfel cum este prevăzută în anexa IV;
            
         
               (e)
            
            
               documentația tehnică, astfel cum este prevăzută în anexa V, este pusă la dispoziția autorităților statelor membre la cerere;
            
         
               (f)
            
            
               toate reclamele referitoare la un anumit model de dulap frigorific de depozitare profesional care conțin informații legate de energie sau de preț includ o mențiune privind clasa de eficiență energetică a modelului respectiv;
            
         
               (g)
            
            
               toate materialele tehnice promoționale referitoare la un anumit model de dulap frigorific de depozitare profesional care descriu parametrii tehnici specifici ai acestuia includ o mențiune privind clasa de eficiență energetică a modelului respectiv.
            
         (2)   Etichetele din anexa III însoțesc dulapurile frigorifice de depozitare profesionale introduse pe piață în conformitate cu următorul calendar:
   
               —
            
            
               de la 1 iulie 2016: eticheta 1 sau eticheta 2;
            
         
               —
            
            
               de la 1 iulie 2019: eticheta 2.
            
         Articolul 4
   Responsabilitățile distribuitorilor
   Distribuitorii de dulapuri frigorifice de depozitare profesionale se asigură că sunt îndeplinite următoarele cerințe:
   
               (a)
            
            
               la punctul de vânzare, fiecare dulap frigorific de depozitare profesional trebuie să poarte eticheta pusă la dispoziție de furnizori în conformitate cu articolul 3 alineatul (1) pe partea exterioară frontală sau superioară a aparatului, astfel încât să fie clar vizibilă;
            
         
               (b)
            
            
               dulapurile frigorifice de depozitare profesionale oferite spre vânzare, închiriere sau cumpărare cu plata în rate în cazul cărora nu se poate aștepta ca utilizatorul final să vadă produsul expus se comercializează împreună cu informațiile puse la dispoziție de furnizori în conformitate cu anexa VI, cu excepția cazului în care oferta se face prin intermediul internetului, caz în care se aplică dispozițiile anexei VII;
            
         
               (c)
            
            
               toate reclamele referitoare la un anumit model de dulap frigorific de depozitare profesional care conțin informații legate de energie sau de preț includ o mențiune privind clasa de eficiență energetică a modelului respectiv;
            
         
               (d)
            
            
               toate materialele tehnice promoționale referitoare la un anumit model de dulap frigorific de depozitare profesional care descriu parametrii tehnici specifici ai acestuia includ o mențiune privind clasa de eficiență energetică a modelului respectiv.
            
         Articolul 5
   Măsurarea și calculul
   Informațiile care urmează să fie furnizate în temeiul articolelor 3 și 4 trebuie obținute prin proceduri de măsurare și de calcul fiabile, exacte și reproductibile, bazate pe metode de măsurare de ultimă generație recunoscute, după cum se indică în anexa IX.
   Articolul 6
   Procedura de verificare în scopul supravegherii pieței
   La evaluarea conformității clasei de eficiență energetică, a consumului anual de energie și a volumelor declarate, statele membre aplică procedura prevăzută în anexa X.
   Articolul 7
   Revizuire
   Comisia revizuiește prezentul regulament în lumina progreselor tehnologice, în termen de maximum cinci ani de la intrarea în vigoare a acestuia. Revizuirea respectivă evaluează, în special:
   
               (a)
            
            
               orice modificări semnificative ale cotelor de piață ale diverselor tipuri de aparate;
            
         
               (b)
            
            
               toleranțele de verificare stabilite în anexa X;
            
         
               (c)
            
            
               oportunitatea de a introduce o metodă pentru a determina consumul anual standard de energie pentru combinele frigorifice;
            
         
               (d)
            
            
               oportunitatea de a introduce o metodă revizuită pentru a determina consumul anual standard de energie pentru tejghelele frigorifice.
            
         Articolul 8
   Intrare în vigoare și aplicare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 mai 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 153, 18.6.2010, p. 1.
   
      (2)  Regulamentul (UE) 2015/1095 al Comisiei din 5 mai 2015 de punere în aplicare a Directivei 2009/125/CE a Parlamentului European și a Consiliului în ceea ce privește cerințele în materie de proiectare ecologică aplicabile dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese (a se vedea pagina 19 din prezentul Jurnal Oficial).
   
      (3)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).
   
      ANEXA I
      
         Definiții aplicabile anexelor II-X
      
      În scopul anexelor II-X, se aplică următoarele definiții:
      
                  1.
               
               
                  „volum net” înseamnă volumul care conține produse alimentare în limita de încărcare;
               
            
                  2.
               
               
                  „temperatură de funcționare în regim de refrigerare” înseamnă că temperatura produselor alimentare depozitate în dulapul frigorific este menținută continuu între – 1 °C și 5 °C;
               
            
                  3.
               
               
                  „temperatură de funcționare în regim de congelare” înseamnă că temperatura produselor alimentare depozitate în dulapul frigorific este menținută continuu sub – 15 °C, care este înțeleasă drept cea mai înaltă temperatură a celui mai cald pachet supus încercării;
               
            
                  4.
               
               
                  „dulap frigorific multifuncțional” înseamnă că un dulap frigorific de depozitare profesional sau un compartiment separat din același dulap frigorific poate fi reglat să funcționeze la temperaturi diferite pentru produse alimentare refrigerate sau congelate;
               
            
                  5.
               
               
                  „dulap frigorific vertical” înseamnă un dulap frigorific de depozitare profesional cu înălțimea totală egală cu sau mai mare de 1 050 mm, cu una sau mai multe uși frontale sau cu sertare pentru accesarea aceluiași compartiment;
               
            
                  6.
               
               
                  „tejghea frigorifică” înseamnă un dulap frigorific de depozitare profesional cu înălțimea totală mai mică de 1 050 mm, cu una sau mai multe uși frontale sau cu sertare pentru accesarea aceluiași compartiment;
               
            
                  7.
               
               
                  „dulap frigorific cu refrigerare ușoară”, cunoscut și sub denumirea de „dulap frigorific semiprofesional”, înseamnă un dulap frigorific de depozitare profesional care poate să mențină continuu o temperatură de funcționare în regim de refrigerare sau de congelare în toate compartimentele sale numai în condiții ambientale care corespund clasei de climă 3, astfel cum este detaliată în tabelul 3 din anexa IX; dacă dulapul frigorific poate să mențină temperatura în condiții ambientale corespunzătoare clasei de climă 4, acesta nu este considerat dulap frigorific cu refrigerare ușoară;
               
            
                  8.
               
               
                  „dulap frigorific cu refrigerare intensă” înseamnă un dulap frigorific de depozitare profesional care poate să mențină continuu o temperatură de funcționare în regim de refrigerare sau de congelare în toate compartimentele, în condiții ambientale care corespund clasei de climă 5, astfel cum este detaliată în tabelul 3 din anexa IX;
               
            
                  9.
               
               
                  „dulap frigorific de depozitare profesional echivalent” înseamnă un model de dulap frigorific de depozitare profesional introdus pe piață care are același volum net, aceleași caracteristici tehnice, de eficiență și de performanță și aceleași tipuri de compartimente, cu aceleași volume, ca un alt model de dulap frigorific de depozitare profesional introdus pe piață de același producător sub un cod comercial diferit.
               
            
   
      ANEXA II
      
         Clase de eficiență energetică
      
      Clasa de eficiență energetică a unui dulap frigorific de depozitare profesional se determină pe baza indicelui de eficiență energetică [energy efficiency index (EEI)] al acestuia, indicat în tabelul 1.
      
         Tabelul 1
      
      
         Clase de eficiență energetică ale dulapurilor frigorifice de depozitare profesionale
      
      
                  Clasa de eficiență energetică
               
               
                  EEI
               
            
                  A+++
               
               
                  EEI < 5
               
            
                  A++
               
               
                  5 ≤ EEI < 10
               
            
                  A+
               
               
                  10 ≤ EEI < 15
               
            
                  A
               
               
                  15 ≤ EEI < 25
               
            
                  B
               
               
                  25 ≤ EEI < 35
               
            
                  C
               
               
                  35 ≤ EEI < 50
               
            
                  D
               
               
                  50 ≤ EEI < 75
               
            
                  E
               
               
                  75 ≤ EEI < 85
               
            
                  F
               
               
                  85 ≤ EEI < 95
               
            
                  G
               
               
                  95 ≤ EEI < 115
               
            EEI se calculează conform anexei VIII.
   
   
      ANEXA III
      
         Etichete
      
      1.   Eticheta 1 – Dulapuri frigorifice de depozitare profesionale din clasele de eficiență energetică A-G
      
      Eticheta trebuie să conțină următoarele informații:
      
                  I.
               
               
                  denumirea sau marca comercială a furnizorului;
               
            
                  II.
               
               
                  identificatorul de model al furnizorului;
               
            
                  III.
               
               
                  clasa de eficiență energetică, determinată în conformitate cu anexa II; vârful săgeții care indică clasa de eficiență energetică se plasează la aceeași înălțime cu vârful săgeții pe care figurează clasa de eficiență energetică corespunzătoare;
               
            
                  IV.
               
               
                  consumul anual de energie electrică în kWh în termeni de consum final de energie pe an, calculat în conformitate cu anexa IX și rotunjit la cel mai apropiat număr întreg;
               
            
                  V.
               
               
                  suma volumelor nete, exprimată în litri, ale tuturor compartimentelor refrigerate care funcționează la temperatura de funcționare în regim de refrigerare; în cazul în care nu există compartimente care funcționează la temperatura de funcționare în regim de refrigerare, furnizorul declară „- L” în loc de o valoare;
               
            
                  VI.
               
               
                  suma volumelor nete, exprimată în litri, ale tuturor compartimentelor care funcționează la temperatura de funcționare în regim de congelare; în cazul în care nu există compartimente care funcționează la temperatura de funcționare în regim de congelare, furnizorul declară „- L” în loc de o valoare;
               
            
                  VII.
               
               
                  clasa de climă (3, 4 sau 5), împreună cu temperatura termometrului uscat (în °C) și cu umiditatea relativă (în %) corespunzătoare, astfel cum se menționează în tabelul 3, anexa IX.
               
            Designul etichetei este în conformitate cu punctul 3. Prin derogare, atunci când unui model i s-a acordat o „etichetă ecologică a UE” (1), poate fi adăugată o copie a etichetei ecologice a UE.
      2.   Eticheta 2 – Dulapuri frigorifice de depozitare profesionale din clasele de eficiență energetică A+++ – G
      
      Eticheta trebuie să conțină informațiile enumerate la punctul 1.
      Designul etichetei este în conformitate cu punctul 3. Prin derogare, atunci când unui model i s-a acordat o „etichetă ecologică a UE”, poate fi adăugată o copie a etichetei ecologice a UE.
      3.   Modelul etichetei pentru dulapurile frigorifice de depozitare profesionale este următorul:
      unde:
      
                  (a)
               
               
                  eticheta trebuie să aibă o lățime de cel puțin 110 mm și o lungime de cel puțin 220 mm. Atunci când eticheta este tipărită în format mai mare, conținutul său trebuie să rămână totuși proporțional cu specificațiile de mai sus;
               
            
                  (b)
               
               
                  fondul etichetei este alb;
               
            
                  (c)
               
               
                  culorile sunt CMYK – cian, magenta, galben și negru; de exemplu, 00-70-X-00 indică 0 % cian, 70 % magenta, 100 % galben, 0 % negru;
               
            
                  (d)
               
               
                  eticheta trebuie să îndeplinească specificațiile următoare (numerele se referă la figura de mai sus):
                  
                              
                                 
                           
                           
                              
                                 Conturul etichetei UE: 5 pt – culoare: cian 100 % – colțuri rotunjite: 3,5 mm.
                           
                        
                              
                                 
                           
                           
                              
                                 Logo UE: culori: X-80-00-00 și 00-00-X-00.
                           
                        
                              
                                 
                           
                           
                              
                                 Eticheta energetică: culoare: X-00-00-00.
                              
                                 Pictograma reprezentată (logo UE + etichetă energetică): 92 mm lățime × 17 mm înălțime.
                           
                        
                              
                                 
                           
                           
                              
                                 Linia de sub logouri: 1 pt – culoare: cian 100 % – 92,5 mm lungime.
                           
                        
                              
                                 
                           
                           
                              
                                 Scara A-G
                              
                              
                                          Săgeată
                                       
                                       
                                          :
                                       
                                       
                                          7 mm înălțime, spațiu liber 0,75 mm – culori:
                                          
                                                       
                                                   
                                                   
                                                      Clasa superioară: X-00-X-00,
                                                   
                                                
                                                       
                                                   
                                                   
                                                      Clasa a doua: 70-00-X-00,
                                                   
                                                
                                                       
                                                   
                                                   
                                                      Clasa a treia: 30-00-X-00,
                                                   
                                                
                                                       
                                                   
                                                   
                                                      Clasa a patra: 00-00-X-00,
                                                   
                                                
                                                       
                                                   
                                                   
                                                      Clasa a cincea: 00-30-X-00,
                                                   
                                                
                                                       
                                                   
                                                   
                                                      Clasa a șasea: 00-70-X-00,
                                                   
                                                
                                                       
                                                   
                                                   
                                                      Ultimele clase: 00-X-X-00.
                                                   
                                                
                                    
                                          Text
                                       
                                       
                                          :
                                       
                                       
                                          Calibri aldine 19 pt, majuscule de culoare albă; simbolurile „+”: Calibri aldine 13 pt, exponent, alb, aliniate pe un singur rând.
                                       
                                    
                        
                              
                                 
                           
                           
                              
                                 Clasa de eficiență energetică
                              
                              
                                          Săgeată
                                       
                                       
                                          :
                                       
                                       
                                          26 mm lățime × 14 mm înălțime, 100 % negru.
                                       
                                    
                                          Text
                                       
                                       
                                          :
                                       
                                       
                                          Calibri aldine 29 pt, majuscule de culoare albă; simbolurile „+”: Calibri aldine 18 pt, exponent, alb, aliniate pe un singur rând.
                                       
                                    
                        
                              
                                 
                           
                           
                              
                                 Energia
                              
                              
                                          Text
                                       
                                       
                                          :
                                       
                                       
                                          Calibri normal 11 pt, majuscule, 100 % negru.
                                       
                                    
                        
                              
                                 
                           
                           
                              
                                 Consumul anual de energie
                              
                              
                                          Chenar
                                       
                                       
                                          :
                                       
                                       
                                          2 pt – culoare: cian 100 % – colțuri rotunjite: 3,5 mm.
                                       
                                    
                                          Valoare
                                       
                                       
                                          :
                                       
                                       
                                          Calibri aldine 32 pt, 100 % negru.
                                       
                                    
                                          Al doilea rând
                                       
                                       
                                          :
                                       
                                       
                                          Calibri normal 14 pt, 100 % negru.
                                       
                                    
                        
                              
                                 
                           
                           
                              
                                 Suma volumelor nete ale tuturor compartimentelor care funcționează la temperatura de funcționare în regim de refrigerare
                              
                              
                                          Chenar
                                       
                                       
                                          :
                                       
                                       
                                          2 pt – culoare: cian 100 % – colțuri rotunjite: 3,5 mm.
                                       
                                    
                                          Valoare
                                       
                                       
                                          :
                                       
                                       
                                          Calibri aldine 25 pt, 100 % negru; Calibri normal 17 pt, 100 % negru.
                                       
                                    
                        
                              
                                 
                           
                           
                              
                                 Clasa de climă împreună cu temperatura termometrului uscat și umiditatea relativă corespunzătoare
                              
                              
                                          Chenar
                                       
                                       
                                          :
                                       
                                       
                                          2 pt – culoare: cian 100 % – colțuri rotunjite: 3,5 mm.
                                       
                                    
                                          Valoare
                                       
                                       
                                          :
                                       
                                       
                                          Calibri aldine 25 pt, 100 % negru.
                                       
                                    
                                          Al doilea rând
                                       
                                       
                                          :
                                       
                                       
                                          Calibri normal 14 pt, 100 % negru.
                                       
                                    
                        
                              
                                 
                           
                           
                              
                                 Suma volumelor nete ale tuturor compartimentelor care funcționează la temperatura de funcționare în regim de congelare
                              
                              
                                          Chenar
                                       
                                       
                                          :
                                       
                                       
                                          2 pt – culoare: cian 100 % – colțuri rotunjite: 3,5 mm.
                                       
                                    
                                          Valoare
                                       
                                       
                                          :
                                       
                                       
                                          Calibri aldine 25 pt, 100 % negru; Calibri normal 17 pt, 100 % negru.
                                       
                                    
                        
                              
                                 
                           
                           
                              
                                 Denumirea sau marca comercială a furnizorului
                              
                           
                        
                              
                                 
                           
                           
                              
                                 Identificatorul de model al furnizorului
                              
                           
                        
                              
                                 
                           
                           
                              
                                 Denumirea sau marca comercială a furnizorului și identificatorul de model al furnizorului trebuie să se încadreze într-un spațiu cu dimensiunile de 90 × 15 mm
                              
                           
                        
                              
                                 
                           
                           
                              
                                 Numărul regulamentului
                              
                              
                                          Text
                                       
                                       
                                          :
                                       
                                       
                                          Calibri aldine 11 pt.
                                       
                                    
                        
            
         (1)  În temeiul Regulamentului (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (JO L 27, 30.1.2010, p. 1).
   
   
      ANEXA IV
      
         Fișa produsului
      
      
               
                  1.
               
               
                  Informațiile din fișa produsului aferentă dulapului frigorific de depozitare profesional trebuie prezentate în următoarea ordine și trebuie incluse în broșura produsului sau în celelalte documente furnizate odată cu produsul:
                  
                              (a)
                           
                           
                              denumirea sau marca comercială a furnizorului;
                           
                        
                              (b)
                           
                           
                              identificatorul de model al furnizorului;
                           
                        
                              (c)
                           
                           
                              tipul de model în conformitate cu definițiile din anexa I;
                           
                        
                              (d)
                           
                           
                              clasa de eficiență energetică și indicele de eficiență energetică ale modelului, determinate în conformitate cu anexa II;
                           
                        
                              (e)
                           
                           
                              în cazul în care modelul a primit o „etichetă ecologică a UE” în temeiul Regulamentului (CE) nr. 66/2010, se poate include această informație;
                           
                        
                              (f)
                           
                           
                              consumul de energie al dulapului frigorific în 24 de ore (E24h) și consumul anual de energie în kWh, calculat în conformitate cu anexa IX și rotunjit la cel mai apropiat număr întreg;
                           
                        
                              (g)
                           
                           
                              volumul net al fiecărui compartiment;
                           
                        
                              (h)
                           
                           
                              clasa de climă în conformitate cu tabelul 3 din anexa IX;
                           
                        
                              (i)
                           
                           
                              pentru dulapurile frigorifice cu refrigerare ușoară, următoarea propoziție: „Acest aparat este conceput pentru a fi utilizat la temperaturi ambiante de până la 25 °C și, prin urmare, nu poate fi folosit în bucătării profesionale cu temperaturi ridicate.”;
                           
                        
                              (j)
                           
                           
                              pentru dulapurile frigorifice cu refrigerare intensă, următoarea propoziție: „Acest aparat este conceput pentru a fi utilizat la temperaturi ambiante de până la 40 °C.”
                           
                        
            
               
                  2.
               
               
                  O singură fișă poate avea ca obiect mai multe modele de dulapuri frigorifice de depozitare profesionale furnizate de același furnizor.
               
            
               
                  3.
               
               
                  Informațiile conținute în fișă pot fi prezentate sub forma unei copii a etichetei, fie color, fie alb-negru, caz în care trebuie furnizate și informațiile enumerate la punctul 1 care nu figurează pe etichetă.
               
            
   
      ANEXA V
      
         Documentația tehnică
      
      
               
                  1.
               
               
                  Documentația tehnică menționată la articolul 3 alineatul (1) litera (c) trebuie să cuprindă:
                  
                              (a)
                           
                           
                              denumirea și adresa furnizorului;
                           
                        
                              (b)
                           
                           
                              descrierea suficient de detaliată a modelului de dulap frigorific de depozitare profesional pentru ca acesta să fie identificat fără echivoc;
                           
                        
                              (c)
                           
                           
                              trimiterile la standardele armonizate aplicate, dacă este cazul;
                           
                        
                              (d)
                           
                           
                              celelalte standarde și specificații tehnice folosite, dacă este cazul;
                           
                        
                              (e)
                           
                           
                              datele de identificare și semnătura persoanei împuternicite să angajeze răspunderea furnizorului;
                           
                        
                              (f)
                           
                           
                              rezultatele măsurătorilor și calculelor pentru parametrii tehnici menționați în anexa IX.
                           
                        
            
               
                  2.
               
               
                  Dacă informațiile incluse în documentația tehnică pentru un anumit model de dulap frigorific de depozitare profesional au fost obținute prin calcul pe baza unui model de dulap frigorific de depozitare profesional echivalent, documentația tehnică trebuie să includă detalii ale acestor calcule și ale încercărilor realizate de furnizori pentru a verifica acuratețea calculelor efectuate. Informațiile tehnice includ și o listă a tuturor celorlalte modele de dulapuri frigorifice de depozitare profesionale echivalente pentru care aceste informații au fost obținute pe aceeași bază.
               
            
               
                  3.
               
               
                  Informațiile conținute în această documentație tehnică pot fi comasate cu documentația tehnică furnizată în conformitate cu măsurile luate în temeiul Directivei 2009/125/CE.
               
            
   
      ANEXA VI
      
         Informațiile care trebuie furnizate în cazurile în care se consideră că utilizatorii finali nu pot vedea produsul expus decât pe internet
      
      
               
                  1.
               
               
                  Dacă se consideră că utilizatorii finali nu pot vedea produsele expuse decât pe internet, informațiile trebuie prezentate în următoarea ordine:
                  
                              (a)
                           
                           
                              clasa de eficiență energetică a modelului, conform definiției din anexa II;
                           
                        
                              (b)
                           
                           
                              consumul anual de energie în kWh pe an, rotunjit la cel mai apropiat număr întreg și calculat în conformitate cu anexa IX;
                           
                        
                              (c)
                           
                           
                              volumul net al fiecărui compartiment;
                           
                        
                              (d)
                           
                           
                              clasa de climă, în conformitate cu anexa IX.
                           
                        
            
               
                  2.
               
               
                  Dacă se furnizează și alte informații cuprinse în fișa produsului, acestea trebuie să respecte forma și ordinea indicate în anexa IV.
               
            
               
                  3.
               
               
                  Dimensiunea și caracterele folosite pentru imprimarea sau afișarea informațiilor menționate în prezenta anexă trebuie să asigure lizibilitatea acestor informații.
               
            
   
      ANEXA VII
      
         Informațiile care trebuie furnizate în cazul vânzării, închirierii sau cumpărării cu plata în rate pe internet
      
      
               
                  1.
               
               
                  În scopul punctelor 2-5 din prezenta anexă, se aplică următoarele definiții:
                  
                              (a)
                           
                           
                              „mecanism de afișare” înseamnă orice ecran, inclusiv ecranele tactile sau alte tehnologii vizuale utilizate pentru afișarea conținutului de pe internet pentru utilizatori;
                           
                        
                              (b)
                           
                           
                              „afișaj imbricat” înseamnă o interfață vizuală în care o imagine sau un set de date se accesează, pornind de la o altă imagine sau de la un alt set de date, când se face clic cu mouse-ul, când se trece pe deasupra cu mouse-ul sau la atingerea ecranului tactil;
                           
                        
                              (c)
                           
                           
                              „ecran tactil” înseamnă un ecran care răspunde la atingere, cum ar fi acela al unui computer de tip tabletă, al unui computer de tip slate sau al unui telefon inteligent;
                           
                        
                              (d)
                           
                           
                              „text alternativ” înseamnă un text furnizat ca alternativă la o prezentare grafică pentru a permite ca informațiile să fie afișate sub altă formă decât cea grafică atunci când dispozitivele de afișare nu pot reda imaginea sau pentru a îmbunătăți accesibilitatea, de exemplu ca intrare pentru aplicațiile de sinteză vocală.
                           
                        
            
               
                  2.
               
               
                  Etichetele adecvate puse la dispoziție de furnizori în conformitate cu articolul 3 alineatul (1) litera (b) figurează pe mecanismul de afișare lângă prețul produsului în conformitate cu calendarul indicat la articolul 3 alineatul (2). Dimensiunea etichetei trebuie să asigure în mod clar vizibilitatea și lizibilitatea ei și să fie proporțională cu dimensiunea specificată la punctul 3 din anexa III. Eticheta poate fi expusă utilizându-se afișajul imbricat, iar în acest caz imaginea folosită pentru accesarea etichetei trebuie să fie conformă cu specificațiile de la punctul 3 din prezenta anexă. Dacă se folosește afișajul imbricat, eticheta trebuie să apară prima oară când se face clic cu mouse-ul pe imagine, când se trece pe deasupra ei cu mouse-ul sau când este atinsă pe ecranul tactil.
               
            
               
                  3.
               
               
                  În cazul afișării imbricate, imaginea folosită pentru accesarea etichetei trebuie:
                  
                              (a)
                           
                           
                              să fie o săgeată a cărei culoare corespunde clasei de eficiență energetică a produsului indicate pe etichetă;
                           
                        
                              (b)
                           
                           
                              să indice clasa de eficiență energetică a produsului în alb cu caractere de aceleași dimensiuni ca cele utilizate pentru preț; și
                           
                        
                              (c)
                           
                           
                              să aibă unul dintre următoarele două formate:
                              
                        
            
               
                  4.
               
               
                  În cazul afișajului imbricat, secvența de afișare a etichetei este următoarea:
                  
                              (a)
                           
                           
                              imaginea menționată la punctul 3 din prezenta anexă este prezentată pe mecanismul de afișare lângă prețul produsului;
                           
                        
                              (b)
                           
                           
                              imaginea este legată de etichetă;
                           
                        
                              (c)
                           
                           
                              eticheta se afișează după ce se face un clic cu mouse-ul pe imagine, se trece pe deasupra ei cu mouse-ul sau este atinsă pe ecranul tactil;
                           
                        
                              (d)
                           
                           
                              eticheta se afișează într-o fereastră pop-up, o filă nouă, o pagină nouă sau într-o inserție afișată pe ecran;
                           
                        
                              (e)
                           
                           
                              pentru mărirea etichetei pe ecranele tactile se aplică convențiile specifice dispozitivului;
                           
                        
                              (f)
                           
                           
                              afișarea etichetei încetează la activarea unei opțiuni de închidere sau a altui mecanism standard de închidere;
                           
                        
                              (g)
                           
                           
                              textul alternativ pentru imaginea grafică, care trebuie afișat în cazul în care eticheta nu poate fi afișată, este clasa de eficiență energetică a produsului, cu caractere de aceeași dimensiune ca cele utilizate pentru preț.
                           
                        
            
               
                  5.
               
               
                  Fișa corespunzătoare a produsului, pusă la dispoziție de furnizori în conformitate cu articolul 3 alineatul (1) litera (d), trebuie afișată pe mecanismul de afișare lângă prețul produsului. Dimensiunea trebuie să asigure în mod clar vizibilitatea și lizibilitatea fișei produsului. Fișa produsului poate fi prezentată utilizând afișarea imbricată, caz în care linkul folosit pentru accesarea fișei trebuie să menționeze în mod clar și lizibil „Fișa produsului”. Dacă se utilizează afișajul imbricat, fișa produsului trebuie să apară prima oară când se face clic cu mouse-ul pe link, când se trece pe deasupra lui cu mouse-ul sau când este atins pe ecranul tactil.
               
            
   
      ANEXA VIII
      
         Metoda de calcul a indicelui de eficiență energetică pentru dulapurile frigorifice de depozitare profesionale
      
      Pentru calcularea indicelui de eficiență energetică (EEI) al unui model de dulap frigorific de depozitare profesional, consumul anual de energie al dulapului frigorific este comparat cu consumul său anual standard de energie.
      EEI se calculează astfel:
      EEI = (AEC/SAEC) × 100
      unde:
      AEC = E24h × af × 365
      
                  AEC
               
               
                  =
               
               
                  consumul anual de energie al dulapului frigorific în kWh/an
               
            
                  E24h
               
               
                  =
               
               
                  consumul de energie al dulapului frigorific în 24 de ore
               
            
                  
                     af
                  
               
               
                  =
               
               
                  
                     factorul de ajustare care trebuie aplicat numai pentru dulapurile frigorifice cu refrigerare ușoară, în conformitate cu punctul 2 din anexa IX
               
            SAEC = M × Vn + N
      
                  SAEC
               
               
                  =
               
               
                  consumul anual standard de energie al dulapului frigorific în kWh/an
               
            
                  Vn
               
               
                  =
               
               
                  volumul net al aparatului, care reprezintă suma volumelor nete ale tuturor compartimentelor dulapului frigorific, exprimat în litri.
               
            Valorile M și N sunt furnizate în tabelul 2.
      
         Tabelul 2
      
      
         Valorile coeficienților M și N
      
      
                  Categoria
               
               
                  Valoarea M
               
               
                  Valoarea N
               
            
                  Aparate pentru refrigerare verticale
               
               
                  1,643
               
               
                  609
               
            
                  Aparate pentru congelare verticale
               
               
                  4,928
               
               
                  1 472
               
            
                  Tejghele frigorifice pentru refrigerare
               
               
                  2,555
               
               
                  1 790
               
            
                  Tejghele frigorifice pentru congelare
               
               
                  5,840
               
               
                  2 380
               
            
   
      ANEXA IX
      
         Măsurători și calcule
      
      
               
                  1.
               
               
                  Pentru măsurătorile și calculele efectuate în scopul conformității și al verificării conformității cu cerințele prezentului regulament, se utilizează standardele armonizate ale căror numere de referință au fost publicate în Jurnalul Oficial al Uniunii Europene sau alte metode fiabile, exacte și reproductibile care țin seama de metodele de ultimă generație general recunoscute. Acestea trebuie să respecte definițiile, condițiile, ecuațiile și parametrii tehnici stabiliți în prezenta anexă.
               
            
               
                  2.
               
               
                  Pentru stabilirea valorii consumului anual de energie și a indicelui de eficiență energetică pentru dulapurile frigorifice de depozitare profesionale, măsurătorile se efectuează în următoarele condiții:
                  
                              —
                           
                           
                              Temperatura pachetelor de încercare trebuie să fie între – 1 °C și 5 °C pentru dulapurile frigorifice de refrigerare și sub – 15 °C pentru dulapurile frigorifice de congelare.
                           
                        
                              —
                           
                           
                              Condițiile ambientale trebuie să corespundă clasei de climă 4, conform detaliilor din tabelul 3, cu excepția dulapurilor frigorifice cu refrigerare ușoară, care trebuie testate în condiții ambientale corespunzătoare clasei de climă 3. La rezultatele încercărilor obținute pentru dulapurile frigorifice cu refrigerare ușoară se aplică un factor de corecție de 1,2 pentru dulapurile frigorifice cu refrigerare ușoară cu temperatura de funcționare în regim de refrigerare și un factor de corecție de 1,1 pentru dulapurile frigorifice cu refrigerare ușoară cu temperatura de funcționare în regim de congelare.
                           
                        
                              —
                           
                           
                              Încercările pentru dulapurile frigorifice de depozitare profesionale se efectuează:
                              
                                          —
                                       
                                       
                                          la temperatura de funcționare în regim de refrigerare în cazul unui dulap frigorific combinat care conține cel puțin un compartiment destinat exclusiv unei temperaturi de funcționare în regim de refrigerare;
                                       
                                    
                                          —
                                       
                                       
                                          la temperatura de funcționare în regim de refrigerare în cazul unui dulap frigorific de depozitare profesional care conține numai un compartiment destinat exclusiv unei temperaturi de funcționare în regim de refrigerare;
                                       
                                    
                                          —
                                       
                                       
                                          la temperatura de funcționare în regim de congelare în toate celelalte cazuri.
                                       
                                    
                        
            
               
                  3.
               
               
                  Condițiile ambientale corespunzătoare claselor de climă 3, 4 și 5 sunt prezentate în tabelul 3.
                  
                     Tabelul 3
                  
                  
                     Condiții ambientale ale claselor de climă 3, 4 și 5
                  
                  
                              Clasa de climă a incintei pentru încercări
                           
                           
                              Temperatura termometrului uscat, °C
                           
                           
                              Umiditatea relativă, %
                           
                           
                              Punctul de condensare, °C
                           
                           
                              Masa de vapori de apă în aer uscat, g/kg
                           
                        
                              3
                           
                           
                              25
                           
                           
                              60
                           
                           
                              16,7
                           
                           
                              12,0
                           
                        
                              4
                           
                           
                              30
                           
                           
                              55
                           
                           
                              20,0
                           
                           
                              14,8
                           
                        
                              5
                           
                           
                              40
                           
                           
                              40
                           
                           
                              23,9
                           
                           
                              18,8
                           
                        
            
   
      ANEXA X
      
         Procedura de verificare în scopul supravegherii pieței
      
      În scopul evaluării conformității cu cerințele prevăzute la articolele 3 și 4, autoritățile statelor membre aplică următoarea procedură de verificare:
      
                  1.
               
               
                  Autoritățile statelor membre supun încercărilor o singură unitate pentru fiecare model.
               
            
                  2.
               
               
                  Modelul este considerat conform cu cerințele aplicabile dacă sunt îndeplinite următoarele cerințe:
                  
                              (a)
                           
                           
                              volumul măsurat nu trebuie să se situeze cu mai mult de 3 % sub valoarea nominală;
                           
                        
                              (b)
                           
                           
                              valoarea măsurată a consumului de energie nu depășește valoarea nominală (E24h) cu mai mult de 10 %.
                           
                        
            
                  3.
               
               
                  Dacă nu se obține rezultatul menționat la punctul 2, autoritățile statelor membre aleg în mod aleatoriu pentru încercare încă trei unități din același model. Ca alternativă, cele trei unități suplimentare pot fi selectate dintr-unul sau mai multe modele diferite care au fost indicate ca produse echivalente în documentația tehnică.
               
            
                  4.
               
               
                  Modelul este considerat conform cu cerințele aplicabile dacă sunt îndeplinite următoarele cerințe:
                  
                              (a)
                           
                           
                              valoarea medie, pentru cele trei unități, a volumului măsurat nu trebuie să se situeze cu mai mult de 3 % sub valoarea nominală;
                           
                        
                              (b)
                           
                           
                              valoarea medie, pentru cele trei unități, a consumului de energie măsurat nu depășește valoarea nominală (E24h) cu mai mult de 10 %.
                           
                        
            
                  5.
               
               
                  În cazul în care nu se obțin rezultatele menționate la punctul 4, modelul și toate celelalte modele echivalente de dulapuri frigorifice de depozitare profesionale sunt considerate neconforme cu prezentul regulament. În termen de o lună de la luarea deciziei privind neconformitatea modelului, autoritățile din statul membru relevant furnizează autorităților din celelalte state membre și Comisiei rezultatele încercărilor și alte informații relevante.
               
            Autoritățile statelor membre trebuie să aplice metodele de măsurare și de calcul stabilite în anexele VIII și IX.
      Toleranțele de verificare stabilite în prezenta anexă se aplică numai de către autoritățile statelor membre la verificarea parametrilor măsurați, reprezentând variații permise ale rezultatelor măsurătorilor efectuate în cadrul încercărilor de verificare, și nu pot fi utilizate de către furnizor pentru stabilirea valorilor din documentația tehnică sau pentru interpretarea acestor valori cu scopul de a obține o mai bună clasificare la etichetare sau cu scopul de a comunica performanțe mai ridicate prin orice mijloace.